Temeljem članka 277. Zakona o trgovačkim društvima i članka 30. Statuta trgovačkog društva ADRIS GRUPA d.d. Rovinj, Uprava i Nadzorni odbor Društva donijeli su, dana 01. prosinca 2014. godine, Odluku da se sazove Glavna skupština Društva, te s tim u vezi objavljuju poziv

**G L A V N A S K U P Š T I N A**

**trgovačkog društva ADRIS GRUPA d.d. Rovinj, Obala V. Nazora 1, saziva se za utorak, 20. siječnja 2015. godine, u Rovinju, Obala V. Nazora 1, s početkom u 14,00 sati.**

**I.** Dnevni red Glavne skupštine je:

*I* Otvaranje Glavne skupštine i utvrđivanje popisa sudionika na Glavnoj skupštini,

*II* Donošenje Odluke o razmatranju strateških opcija.

**II.** Nadzorni odbor Društva predlaže da Glavna skupština donese slijedeću o d l u k u:

*I Daje se suglasnost na proces preispitivanja strateških opcija, uključujući i prodaju i prijenos dijela imovine Društva.*

*II Daje se suglasnost Upravi Društva da provede postupak prikupljanja ponuda, te odabira i pregovaranja optimalne strateške opcije.*

*III Po okončanju procesa iz točke II. ove Odluke, Uprava Društva podnijet će izvješće Glavnoj skupštini Društva koja će donijeti konačnu odluku.*

*IV Ova Odluka stupa na snagu danom donošenja.*

**III.** Pravo sudjelovanja u radu Glavne skupštine imaju dioničari koji podnesu prijavu za sudjelovanje na Glavnoj skupštini najkasnije 6 kalendarskih dana prije dana održavanja Glavne skupštine, u koji rok se ne uračunava dan prijave i dan održavanja Glavne skupštine, odnosno najkasnije 13. siječnja 2015.g. i koji su upisani u depozitoriju Središnjega klirinškoga depozitarnoga društva d.d. Zagreb, odnosno na čije ime glasi skrbnički račun otvoren kod nadležne institucije kao skrbnika za redovne dionice, posljednjeg dana za prijavu sudjelovanja na Glavnoj skupštini. Prijava (obrazac dostupan na web stranici Društva) se podnosi u pisanom obliku Upravi Društva na adresu sjedišta Društva. U prijavi dioničar navodi pored osobnih podataka i namjeru za koju točku dnevnog reda želi sudjelovati u raspravi.

Na Glavnoj skupštini može se glasovati i putem punomoćnika. Punomoć mora biti u pisanom obliku (obrazac dostupan na web stranici Društva) i mora sadržavati izričito ovlaštenje za glasanje na Glavnoj skupštini. Punomoć se predaje Društvu zajedno sa prijavom za sudjelovanje na Glavnoj skupštini. Punomoć ostaje pohranjena u Društvu. Preslika potpisane punomoći može se dostaviti i elektronskim putem na adresu: skupstina@adris.hr

Dioničari pravne osobe uz prijavu i/ili punomoć podnose i izvornik ili javnobilježnički ovjerenu presliku izvoda iz odgovarajućeg registra.

Prijedlog odluke, te ostale pisane materijale koji se odnose na pojedine točke dnevnog reda, kao i obrasce prijave i punomoći za sudjelovanje na Glavnoj skupštini, dioničari i njihovi opunomoćenici mogu dobiti na uvid svakoga radnog dana od objave sazivanja Glavne skupštine između 10 i 12 sati u sjedištu Društva. Svakom dioničaru će se na njegov zahtjev uručiti preslika navedenih isprava.

Dioničari koji zajedno imaju udjele u visini od dvadesetog dijela temeljnog kapitala Društva imaju pravo zahtijevati da se neki predmet stavi na dnevni red Glavne skupštine, uz obrazloženje ili prijedlog odluke. Takav zahtjev Društvo mora primiti najmanje 30 dana prije održavanja Glavne skupštine pri čemu se u taj rok ne uračunava dan prispijeća zahtjeva Društvu.

Protuprijedlozi dioničara prijedlozima Uprave, s imenom i prezimenom dioničara te obrazloženjem trebaju biti primljeni u Društvu najmanje 14 dana prije održavanja Glavne skupštine, pri čemu se u taj rok ne uračunava dan prispijeća protuprijedloga Društvu. Ako se dioničar ne koristi spomenutim pravom, to nema za posljedicu gubitak prava na stavljanje protuprijedloga na Glavnoj skupštini.

Na Glavnoj skupštini Uprava mora svakom dioničaru na njegov zahtjev dati obavještenja o poslovima Društva ako je to potrebno za prosudbu pitanja koja su na dnevnom redu Glavne skupštine, pri čemu se obavijest može uskratiti iz razloga određenih Zakonom o trgovačkim društvima.

Na internetskoj stranici Društva (www.adris.hr) od dana sazivanja Glavne skupštine bit će dostupni sadržaj poziva za Glavnu skupštinu, dokumentacija koju treba podastrijeti Glavnoj skupštini, ukupan broj dionica i prava glasa u vrijeme sazivanja Glavne skupštine, te obrasci prijave i punomoći za sudjelovanje na Glavnoj skupštini.

Ako na sazvanoj Glavnoj skupštini ne bude kvoruma za održavanje, slijedeća Glavna skupština održat će se u Rovinju, Obala V. Nazora 1, u srijedu, 21. siječnja 2015. godine, s početkom u 14,00 sati. Nova skupština održat će se sukladno odredbama Statuta Društva.

**ADRIS GRUPA d.d.**